◀ AfriForum gaan gesondheidsdepartemente vasvat oor verkwiste R10 miljard
Roerende gedigte vervat in nuwe Stemme uit die Suiderland XIII ▶
November 7, 2018 deur Jhua-nine Wyrley-Birch DROP PLATE OP SLEEPVOERTUIG - Forum Topic
Total Views: 82 161 595
Forums / 8. Towing Advice / DROP PLATE OP SLEEPVOERTUIG
views: 4 967 390
07 Jul 2019 @ 12:53:59 pm
Ek soek 'n bietjie advies. Ek is 'n nuweling in die karavaanwêreld. Ek verstaan dat die bal-hoogte van die trekstang op die sleepvoertuig 400 mm van die grond af moet wees. Ek het 'n ou model Ford Ranger (2006) en sy haak is 500 mm met 'n ses-gat "drop plate", d.w.s. 100 mm te hoog. Ek sleep 'n standaard pad-karavaan met TARA = 1,140 en BVM van 1,500.
Ek oorweeg om 'n tweede ses-gat "drop plate" aan die eerste "drop plate" vas te bout met vier gate wat oorvleuel. Dit sal die bal op die sleepvoertuig met 100 mm laat sak om by 400 mm hoogte uit te kom.
My vraag: Die dikte van die eerste "drop plate" is 16 mm en die tweede is 13 mm. Kan ek die tweede "drop plate" aan die eerste een vasbout soos hierbo beskryf sonder risiko's op die pad?
07 Jul 2019 @ 13:10:55 pm
Gerhard. Ek het n soortgelyke verandering op my drop plate gedoen. Omdat alles so bietjie ver uitgestaan het het ek van my drop plate se gate toe gesweis en ander geboor.
Om terug te kom na joune. Ja ek sien nie n probleem. Solank jy high tensile 16 mm boude gebruik met Nyloc nuts. Dit vat n 24 spanner. n 16 mm plaat is n fris plaat en so bietjie n overkill. Ek sal eerder altwee plate 12mm maak
Dan moet jy dit maar net vir n ruk lank die hele towbar dop hou. Die ekstra plaat sal natuurlik meer stress op die towbar sit maar niks buitensporig. Jou wa sal jy nie verloor.
07 Jul 2019 @ 13:19:21 pm
Ek dink nie daar is n wet wat sê hoe hoog moet hy wees nie. Ek het n 4-gat op myne gesit wat die hoogte nou 450mm maak. Ek dink jy pas maar aan sodat jou kombinasie gelyk loop. As jy nog moet sak sou ek liewer n 8-gat koop (nie plate aan mekaar las nie)....maar om 3gate te sak is baie - 225mm! As jy hard gaan rem, gaan daai afstand nie soos n hefboom op jou towbar werk nie?
07 Jul 2019 @ 13:57:12 pm
Gerhard, Jy gaan spanning plaas op die oorspronklike plaat wat aan die sleepstang aan die voertuig vasgesweis is, waarvoor hy nie ontwerp is nie. Die haak behoort ideaal aan hierdie plaat vasgebout word. Om die hoogte effens te verlaag kan gaan, maar wat jy wil doen, raak gevaarlik. Die kans is dat jy die oorspronklike plaat van die sleepstang af gaan skeur. As jy dit nodig vind om die hoogte soveel te verlaag, sal jy die drop plate moet ondersteun deur aan die onderkant een of ander stut na die sleepvoertuig se onderstel te prakseer. Ek weet daar is lede wat dit al gedoen het en wat ook fotos daarvan geplaas het. Kom ons hoop een van hulle kom met duideliker advies.
07 Jul 2019 @ 15:34:46 pm
Gerhard ek het ook die vorige model Mazda 2.5 gehad wat maar dieselfde is as die Ranger. Ek moes ook die "drop plate" taamlik laat sak. Ek het die roete gevolg wat Fred hierbo voorstel. Bosal maak n "bracket" wat onder aan die sakplaat vaskom en dan aan die onderstel. Dit versterk die trekstang en ek het duisende kilometers so gesleep sonder probleme. Vra jou Bosal handelaar om vir jou navraag te doen.
07 Jul 2019 @ 15:56:25 pm
08 Jul 2019 @ 06:49:37 am
Ek stem saam met Geert en sou nie aanraai dat jy bv plate las nie. Koop eerder 'n agt-gat drop plate. Dan is my vraag hoe loop die karavaan agter jou sleep voertuig. Is hy werklik neus in die lug? Ek vra maar want ek het 'n Penta met 'n Mazda 2.5 Tdi gesleep en die het goed gewerk net met 'n 6 gat drop plate.
Moet jou nie bekommer oor die mates nie. Haak jou wa agter die sleepvoertuig en as die wa dan gelyk loop het jy nie eintlik 'n rede vir verandering nie.
08 Jul 2019 @ 09:21:04 am
Geert, met verwysing na jou inset hierbo. Daar is 'n Wet oor verpligte spesifikasies wat die minimum op 350mm en die maksimum op 465mm stel. Dis dieselfde Wet wat die gewig op die sleepbal voorskryf.
GerhardV hoef dus slegs 35mm te sak.
08 Jul 2019 @ 09:24:38 am
Gerhard ek het 'n drop plate soos op die foto en indien jy daarin belangstel, ek woon in Montanapark. Skakel my by 082 drie 6 ag 0 ag 6 ag
08 Jul 2019 @ 10:30:43 am
Ek verstaan die wetlike aspek en die mates wat weergegee word. Maar dink dis meer belangrik om die karavaan gelyk of effe neus af te sleep as om by die mates te hou. Theo praat van 35mm sak. Dis werklik min, en ek dink nie die 35mm as dit die presiese hoeveelheid is gaan sigbare verskil maak in die sleep van die wa nie, behalwe as die wa regtig tans neus in die lug gesleep word.
Oom Hannes het 'n mooi oplossing met die groot sak plaat.
08 Jul 2019 @ 10:34:32 am
Dankie Theo vir die info....nie geweet nie. My trekhaak wat standaard met my Ranger uitgekom het, was dan onwettig gewees....meer as 465mm gewees
08 Jul 2019 @ 10:41:13 am
Dis ook moeilik om by die mates te hou met verskillende voertuie. 'n Gewone sedan kar gaan moeilik die hoogte kan handhaaf weens laer op die pad en dan sagte vering.
Ander het Gooseneck tipe sleepstange wat nie hoogte verstelling kan doen met sak plate nie ens.
As die wet daar is is dit dan net moeilik om af te dwing. Is die mates voor die karavaan gehaak word of daarna.
08 Jul 2019 @ 10:54:21 am
Baie dankie, Hannes. Ek sal definitief na jou terugkom as dit nog nodig is.
08 Jul 2019 @ 11:00:52 am
Waar is die regte plek om te meet wat die hoogte van trekhaak is? Waar hy met boute vaskom? Middel van trekbal? Bo punt van trekbal?
08 Jul 2019 @ 11:09:35 am
Seker maar die bokant van die sleep bal.
08 Jul 2019 @ 12:44:49 pm
Was daar al iemand wat hom vasgeloop het in n konstabel met n "tape messure" ek glo nie.
Die belangrikste is dat die wa NIE nose-up moet loop nie want dit lyk rerig nie goed nie.
Kry daai groter sakplaat by Hannes en walla als is honky-dory. As dit moontlik is sit die sakplaat met 4 x boute vas.. (high tensile)
08 Jul 2019 @ 12:49:03 pm
Terloops .... ek glo nie aan dun sakplate nie. 16mm is vir my die minimum. En dan moet dit ook nie n tuisgemaakte-sagte-staal dingetjie wees nie.
08 Jul 2019 @ 17:42:52 pm
Ek het n paar jaar gelede, toe ek my karavaan by Kennis Karavane in Roodepoort , gaan haal het na n diens.gesien hoe n 8 gat sakplaat onder n Colt bakkie ingevou was met die Penta agter hom. Hy het die trekstang gebuig waar die sakplaat aan hom vas skroef. Die sleepbal was op die onderste gat van die sakplaat. Ek het nie die eienaar gesien nie maar het aangeneem dat die Penta die swakste plek....in hierdie geval die hegpunt op die trekstang.......gebuig het tydens dalk n ernstige rem aksie. Dit was nogal "scary" om te sien. Dit wys maar net die dinge gebeur as jy afwyk van die normale. Die sakplaat was sterk genoeg maar nie die trekstang nie.
08 Jul 2019 @ 21:38:54 pm
Ons kan seker aanvaar bogenoemde Penta was nie padwaardig en sy remme was buite aksie. Dalk nie 'n probleem met die sleep stang of drop plate nie. Sonder al die feite kan die verkeerde afleiding gemaak word.
08 Jul 2019 @ 22:51:45 pm
Toe ek die groot wa gesleep het ... het ek altyd hier net buite die hek vinnig gerem om te voel of die inloop rem van die wa reg werk.
Sou vir my ook scary gewees het as die twee ton Elegance nie betyds rem nie. Hy sou waarskynlik bo.oor die Jeep geloop het.
Die ou moes seker baie dankbaar gewees het dat die trekstang al die impak gevat het en nie die bal gebreek het nie. Prys die HERE.
08 Jul 2019 @ 22:53:49 pm
Eks seker die sakplaat was nie van die dun soort nie.
08 Jul 2019 @ 22:58:51 pm
08 Jul 2019 @ 22:59:27 pm
09 Jul 2019 @ 16:49:34 pm
Johan my denke, toe ek dit sien, was dat die sakplaat te laag onder die trekstang gehang het sonder n ekstra versterking na die onderstel. My gedagte was maar dat die drukking van die Penta op n agt gat sakplaat net te groot was sonder versterking. Miskien is ek verkeerd maar ek glo as daar n ekstra versterking van die onderste gat na die bakkie se onderstel was sou dit dalk nie gebeur het nie.
10 Jul 2019 @ 13:10:08 pm
Jip Piet. Klink reg wat jy sê. En moenie vergeet van die hefboom krag op die boute wat die dropplate aan die trekstang vashou nie. Die steunpunt is net te ver van die drukpunt. Dis hoekom jy nie die dropplate te ver kan laat uithang nie en ook nie n te dun dropplate kan gebruik nie.
Die drukpunt. Die bal.. moet meer in lyn met die stang van die drawbar wees, anders is die neiging van die drukpunt om die stang v.d. drawbar na onder toe laat buig. Hoe verder dit van die " in-lyn" is hoe groter die kragte om die dropplate en die stang te laat buig.
11 Aug 2019 @ 22:13:09 pm
Die wet is baie duidelik oor wat die hoogte moet wees en dit spesifiseer ook dat dit gemeet word met die volle vrag op die bak indien 'n bakkie. Onthou net om die bal gewig af te trek van die toelaatbare vrag asook passasiers en brandstof wat v d GVM afgetrek moet word.
Verder lees gerus die antwoorde soos deur Brink=Thule voorsien is in 2016 soos op die link hieronder.
Sodra 'n "drop plate" gebruik word moet die maksimum gewig verlaag word verder weg v d monteringsgate.
12 Aug 2019 @ 01:20:36 am
Ek het gelees wat Theo skryf hierbo wat die wetlike hoogtes is en ook nou op die ander draad oor die SABS specs wat nie meer van toepassing is as jy dropplate op sit nie. In my geval is trekbal hoogte wat standaard met Ford uitgekom hoër as wetlike hoogte. Wonder wat sou nou die beste opsie wees....om op onwettige hoogte te sleep of om wettige hoogte te sleep, maar met nie goedgekeurde byvoegsels op trekhaak (dropplate) In beide gevalle sal n assessor rede kan vind om nie n eis uit te betaal nie. Sou ek sonder drop plate sleep, moet ek eis insit teen Ford? Wonder hoe kry Ford dit regom voertuie op die mark te kry wat sit met onwettige spesifikasies? My bakkie is 100% standaard soos hy uit fabriek gekom het....maar met onwettige hoogte sleephaak?
12 Aug 2019 @ 10:19:01 am
Geert kan jy dalk aandui wat jou balhoogte is as jy nie 'n drop plate sou gebruik nie. Hierdie hele ding is vir my net soos die gewigte van Jurgens CI so ook die aanvaarbare maksimum gewig op die bal. Die feit dat bitter min sleepstange die SABS merk het as daar 'n drop plate aangebring word.
Soos ek dit sien sal slegs die voertuie wat met 'n fabrieks gemonteerde drop plate verkoop word moontlik perfek wees of sal die vervaardiger sorg dat 'n assuransie nie 'n eis afkeur nie.
Dit is en bly 'n groot probleem. Ons moet net hoop die owerhede besluit nie op 'n dag om te kyk wie se bal gewig is oor die 100kg volgens die regulasies. Selfs die normale 10% v d sleepwa/karavaan soos reeds genoem se gewig oorskry die regulasies.
12 Aug 2019 @ 11:20:42 am
Ons moet miskien soos die Amerikaners maak en meer groepsaksies instel teen die vervaardigers. Dit is onverstaanbaar hoe hulle kan aanhou produkte verskaf wat nie aan wetlike vereistes voldoen nie. Dink ook maar aan die onakkurate bewigte wat aangegee word. As ons aanvaar die wetlike vereistes oor onder andere die gewig op die sleephaak, is bedoel vir veiligheid, beteken dit dat vervaardigers goed aan ons verkoop wat nie veilig is nie. Dit is mos oneerlik en selfs krimineel so.
Maar net een so 'n suksesvolle groepsaksie sal moontlik 'n reeds sukkelende vervaardiger breek en dat ly ons almal. Dus maar op jou tande byt en hoop vir die beste.
Wat ek nie verstaan nie, is waarom daar nie industriestandaarde ontwikkel kan word waaraan alle voertuigvervaardigers moet voldoen nie. Hoekom is sommige voertuie se flikkerligskakelaar byvoorbeeld links en ander regs gemonteer? Ek en my een skoonseun het beide Kugas van dieselfde ouderdom en die twee verkil ook wat dit betref. As 'n ding soos rekenaar usb punt onder alle vervaardigers eenvormig gemaak kan word, waarom weier die voertuigvervaardigers om oor sulke sake ooreen te kom- selfs binne dieselfde vervaardiger soos ek pas genoem het?
12 Aug 2019 @ 11:41:26 am
Op 'n stadium het die SABS baie gehelp met so iets selfs die AA. Maar nou gee jy die spesifikasie vir jou eie produk die SABS toets dit daar volgens en dit kry die SABS merk op.
As jy iets met die SABS se merk op sien moet jy gaan naslaan of die item se toets voldoende is aan jou eie standaarde.
12 Aug 2019 @ 12:01:19 pm
Om aan te sluit hierby is dit goed dat die SABS wel die toetse kan doen maar wat v d die stange wat die fabriek opsit en nie nodig het om enige toetse te deurstaan nie. Ek wonder of hul stange nooit breek of buig en dit slegs die "after market" wat wel 'n SABS merk moet he en dan die "drop plates" waar daar probleme is.
Miskien is die probleem nie so groot en daar dalk net enkele gevalle is waarop ons dalk oor reageer. Maar tog iets wat mens na moet kyk veral as ons begin met 8 gat drop plates?
Mens kan ook nie help om te wonder as v d Echo 4x4 boswaens se as net 0.9m van agter af is en al die pakplek voor die as is.
12 Aug 2019 @ 15:18:50 pm
Mensig ... klink na n probleem van epidermiese omvang..
Om julle batterye biki nat te maak. Is dit nodig. Is daar n assessor wat dit weet ?
Is dit volgens "common sence" n probleem. Hoeveel waens het al die pad byster geraak a.g.van dit.
Ek bedoel ... kyk na die vraag. Kan n Mahindra n Elegance sleep. Verseker gaan hy by n weegbrug moeilikheid kry. Ek het my Elegance destyds so te sê LEEG laat weeg. 2030kg. My
JEEP .. volgens vervaardiging is 2200kg. So dit was oky. Maar as ons nou klere en kos in die yskas pak... wat dan. Gevolglik ry maar so ... hoop vir die beste.
Is dit nou dan nodig om hare te kloof oor die sak plaat. Die kere wat ek voorgekeer was , wou die konstabels net bestuurslisensie sien, ligte nasien en bande opcheck, eenkeer het n SAP ou vir my gesê hy wou net kyk hoe lyk die wa binne. Hy was ook n kamper.
Maar nooit na die sakplaat, tarra en derglike dinge gekyk nie.
Natuurlik sou dit n ander storie gewees het as ek die groot wa met n Ford KA gesleep het.
12 Aug 2019 @ 15:21:02 pm
Ja Leon- dit hang maar af waarvoor die SABS toets. So 'n klompie jare gelede- seker so 30 of 40 of selfs langer gelede, was daar 'n oliefilter bemark wat glo wonderlik sou werk en meer krag sou gee, ensovoorts, ensovoorts, en wat deur die SABS goedgekeur is. Daardie tyd was ons mos almal entosiasties om ons voertuie self te verbeter, en dit het baie aandag getrek. Miskien onthou van die ouer lede nog die episode. Car het destyds ondersoek ingestel en gevind die filtermedium het toe geblyk 'n rol toiletpapier te wees. Dit het wel die SABC standaard bereik-maar om jou agterend af te vee- nie as oliefilter nie! Hierdie is 'n ware verhaal hoor!
12 Aug 2019 @ 18:04:47 pm
Fred ek weet nie of jy dalk na die Whale filter verwys wat ek toetse van gesien het maar dit was minder as 8 jaar gelede. As ek reg onthou het dit ook dieselfde metode gehad om net fyner te filtreer en op busse en industriele diesel enjins het dit wel minder diesel verbruik. Daar is egter geen toetse wat ek van weet gedoen op 'n moderne common rail diesel om regtig te sien of dit vir die algemene publiek ook 'n besparing sou toon. Die feit dat niemand dit bemark is dalk ook omdat die resultate nie herhaalbaar was nie.
Sou mens die fyner filter gebruik as 'n maatstaf behoort 10 ppm diesel ook 'n beter verbruik te gee en as mens so luister is daar baie mense wat glo 10 ppm gee minder kilos en ook minder woema. Ek kan dit egter nie bevestig want as ek met 10 ppm ry is die kondisies nie regtig dieselfde om 'n redelike gevolgtrekking te kan maak.